D aferdis i d-yessenkaden awadem deg uḍris, yettak-as tudert i teḥkayt. Yettɛawan ameɣri akken ad yessemgired gar yiwudam, acku lwelha-s tettruḥu srid ɣer yisem. Yenna-d Y.Reuter: “Isem d asɣel n uwadem, yesɛa aṭas n twuriwin, tamezwarut yettak-as tudert di tilawt, yessebdad tamagit-is. S waya, yeslalay-d aḍris ilaway31”. Deg wungal Tamacahut taneggarut, ṭṭuqten yismawen n yiwudam maca, ad nesleḍ kan wid id-yemmalen tisselbi. Ad nerr lwelha ladγa ɣer uwadem Cabḥa ɣef snat n tmental. Tamenzut, Cabḥa, d awadem agejdan, γef tisselbi-s i tebna teḥkayt n wungal. Tis snat, awadem-agi, yesεa aṭas n yismawen deg uḍris imi, yal awadem amek i as-yessawal ilmend n tmuɣli-ines ɣer tisselbi-s. Deg wungal-agi, ad naf ismawen bḍan γef sin n wanawen: